OzLabs/hebrew-wiki-articles huggingface dataset:
אדולף סוטרו

אדולף היינריך ג'וזף סוטרו (באנגלית: Adolph Heinrich Joseph Sutro; 29 באפריל 1830, אאכן - 8 באוגוסט 1898) היה מהנדס, פוליטיקאי ופילנתרופ אמריקאי יליד גרמניה ממוצא יהודי. ראש העירייה ה-24 של סן פרנסיסקו (1895–1897). סוטרו עבר לעיירת הכורים וירג'יניה סיטי שבנבדה ועשה הון רב במרבץ הכסף "קומסטוק לוד" . מספר מקומות בסן פרנסיסקו נושאים את שמו לזכר תרומתו לעיר.

הוא רכש את אוסף העתיקות של מוזס וילהלם שפירא מאת אלמנתו, בעת ביקורו בירושלים בסביבות 1885.

נפטר כשנה לאחר פרישתו מתפקיד ראש עיריית סן פרנסיסקו, ונקבר בבית הקברות בית שלום בקולמה שבקליפורניה.

==קישורים חיצוניים==

* 

קטגוריה:נדבנים יהודים אמריקאים
קטגוריה:פוליטיקאים יהודים אמריקאים
קטגוריה:ראשי עיריית סן פרנסיסקו
קטגוריה:יהודים ראשי עיריות בארצות הברית
קטגוריה:אמריקאים שנולדו ב-1830
קטגוריה:אמריקאים שנפטרו ב-1898
חיימה סנטוס

חיימה סנטוס קולאדו (בספרדית: Jaime Santos Colado; נולד ב-27 באפריל 1995 באוביידו שבספרד) הוא כדורגלן ספרדי המשחק בעמדת הקשר ההתקפי.

== קריירת מועדונים ==
סנטוס גדל במחלקת הנוער של ספורטינג חיחון, והחל את הקריירה המקצוענית שלו בקבוצת המילואים של המועדון.

ב-9 באוגוסט 2017 חתם על חוזה לעונה אחת במירנדס מהפרימרה דיויסיון RFEF. הוא ערך 18 הופעות ליגה במועדון.

ב-23 בנובמבר 2018 חתם באיסט בנגל מליגת העל ההודית. הוא שיחק במועדון במשך שתי עונות, בהן ערך 29 הופעות ליגה והבקיע 11 שערים.

ב-8 בינואר 2021 חתם באתלטיקו פלמפלור מליגת העל הבוליביאנית. הוא ערך 29 הופעות ליגה והבקיע שמונה שערים במועדון בעונת . ב-1 בינואר 2022 שוחרר מהמועדון.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:ספרדים שנולדו ב-1995
זיגורד פון אילזמן

זיגוד וילהלם אדולף ארנולד כריסטוף פרנק פון אילזמן (בגרמנית: Sigurd Wilhelm Adolf Arnold Christoph Frank von Ilsemann; 19 בפברואר 1884 – 6 ביוני 1952) היה קצין בצבא הקיסרות הגרמנית אשר התפרסם כשלישו הצבאי של וילהלם השני, קיסר גרמניה. לאחר מלחמת העולם הראשונה, יצא לגלות בהולנד ביחד עם הקיסר ושימש כמנהל אחוזת דורן.

==ביוגרפיה==
אילזמן נולד בלינבורג ב-19 בפברואר 1884. הוא היה בנו של הגנרל הפרוסי קרל פון אילזמן ושל אשתו תֵקְלַה לבית פריין פון המרשטיין-אקוורד. אילזמן התגייס לצבא הקיסרות הגרמנית, הוצב במשמר הקיסרי והגיע לדרגת האופטמן. ב-1918 הוא הפך לשלישו הצבאי של וילהלם השני, קיסר גרמניה. ב-10 בנובמבר של אותה שנה, עם סיום מלחמת העולם הראשונה, נאלץ הקיסר לוותר על כסאו ולצאת לגלות בהולנד. אילזמן בחר לפרוש מהצבא ולצאת לגלות יחד עמו.

הקיסר נקלט בתחילה בטירת אמרונכן בידי הרוזן פון בנטינק. הקיסר שהה בטירה במשך שנה וחצי, ובתקופה זו אילזמן התאהב באליזבת פון בנטינק, בתו של הרוזן, שניהלה את משק הבית בטירה לאחר מות אמה. במאי 1920 הם התארסו, ובאוקטובר של אותה שנה הם נישאו. בסוף שנת 1919 רכש הקיסר את אחוזת דורן מידי הברונית המסטרה דה בופור, ולאחר שיפוץ נרחב, עבר לגור בה ב-1920. אליזבת החליטה להישאר באמרונכן ולנהל את משק הבית של אביה. אילזמן החליט לחלק את זמנו בין דורן לאמרונכן, אולם בפועל בילה יותר זמן בדורן.

אילזמן היה האיש הקרוב ביותר לקיסר, ופרט לעבודתו היומיומית גם סייע לו בעבודות הגינה והגיש לו את החדשות החשובות מהעיתונים. הוא היה אחד מהבודדים שיצאו עם הקיסר לגלותו ונשארו עמו עד מותו ב-1941. אילזמן החליט להישאר בהולנד ולבקשתו של וילהלם, נסיך הכתר של גרמניה, המשיך לנהל את אחוזת דורן. ב-6 ביוני 1952 הוא התאבד בפתח האחוזה.

אילזמן ניהל יומן במשך שנים, אשר חלקים ממנו פורסמו לאחר מותו והוא משמש כמקור חשוב לשנות הגלות של הקיסר. על בסיסו של יומן זה כתב יאן בכמן את הרומן הגרמני "הקיסר בגלות" (Der Kaiser im Exil). בסרט הנשיקה האחרונה של הקיסר גולמה דמותו בידי בן דניאלס.

==קישורים חיצוניים==
* [http://www.kasteel-amerongen.nl/ Offizielle Webseite Schloss Amerongen] Ilsemann lebte hier mit Frau und Kindern.
* [http://www.huisdoorn.nl/ Haus Doorn in den Niederlanden] – wo Ilsemann von 1920 bis 1952 arbeitete.
* [http://www.spiegel.de/spiegel/print/d-46477756.html Der Spiegel-Rezension der Ausgabe des zweiten Teiles der Ilsemann-Tagebücher].

קטגוריה:אנשי צבא פרוסים
קטגוריה:וילהלם השני, קיסר גרמניה
קטגוריה:גרמנים שנולדו ב-1884
קטגוריה:גרמנים שנפטרו ב-1952
סוזי אופנהיימר

סוזי (סוזאן) אופנהיימר (באנגלית: Suzi Oppenheimer; נולדה ב-13 בדצמבר 1934) היא פוליטיקאית יהודייה-אמריקאית מניו יורק, ששירתה בין השנים 1985–2012 כחברת בית המחוקקים המדינתי של ניו יורק מטעם המפלגה הדמוקרטית.

קודם לכן (1977–1984) הייתה ראש עיריית ממרנק במחוז וסטצ'סטר שבמדינת ניו יורק.

קטגוריה:ניו יורק: אישים
קטגוריה:פוליטיקאים יהודים אמריקאים
קטגוריה:ראשי עיריות בניו יורק
קטגוריה:יהודים ראשי עיריות בארצות הברית
קטגוריה:חברי בית המחוקקים המדינתי של ניו יורק
קטגוריה:בוגרי מכללת קונטיקט
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1934
קטגוריה:אמריקאים שנולדו ב-1934
כריסטיאן דוד גינצבורג

כריסטיאן דוד גינצבורג (לעיתים: גינזבורג או גינסבורג; באנגלית: Christian David Ginsburg; 25 בדצמבר 1831, ורשה – 7 במרץ 1914) היה חוקר תנ"ך בריטי, חוקר המסורה למקרא. יהודי מומר.

גינצבורג, בן למשפחה יהודית ורשאית, למד בבית המדרש לרבנים בוורשה והתנצר בשנת 1846 בגיל 15. הוא היגר לאנגליה והחל בחקר המקרא. מלבד מהדורה מתורגמת עם פרשנות היסטורית וביקורתית של שיר השירים (1857) ואחריה של קהלת, פרסם מחקרים על הקראים, האיסיים ועל תורת הקבלה. המגנום אופוס שלו הוא ספרו לביקורת ה"מסורה" בארבעה כרכים (1880–1905) שנדפס במהדורה מצומצמת ונחשב לספר יסוד במקצוע זה.

==לקריאה נוספת==
* גינזבורג, (2) כריסטיאן דוד, ערכו באנציקלופדיה יהודית בעריכת יעקב פבזנר, ירושלים 1970, עמוד 107

==קישורים חיצוניים==

* 
* 
* 

קטגוריה:יהודים מומרים פולנים
קטגוריה:יהודים מומרים בריטים
קטגוריה:חוקרי קבלה
קטגוריה:חוקרי מקרא
קטגוריה:מתנצרים
קטגוריה:בריטים שנולדו ב-1831
קטגוריה:בריטים שנפטרו ב-1914
תהילים מ'

תהילים מ הוא המזמור הארבעים בספר תהילים (לפי המספור בוולגטה ובתרגום השבעים, המזמור ממוספר כמזמור ה-39) ועוסק בשיר הלל ותפילה לעזרה.

==תוכנו של המזמור==
מזמור מ' מורכב משמונה עשרה פסוקים, ומחולק לשני חלקים עיקריים:

===א'-י"א===
המשורר שניצל ממצוקה מ"בּוֹר שָׁאוֹן" (רועש)(ג) מלא בטִּיט טובעני שר "שִׁיר חָדָשׁ"(ד) של תהילה לאלוהיו.
בשיר משתף המשורר בסיפור הצלתו ומחזק את הרבים בתודעה ש"אַשְׁרֵי הַגֶּבֶר אֲשֶׁר שָׂם ה' מִבְטַחוֹ"(ה).
אבל בניגוד לתפילה, הוא לא מקריב קורבנות כי הוא יודע ש"זֶבַח וּמִנְחָה לֹא חָפַצְתָּ"... עוֹלָה וַחֲטָאָה, לֹא שָׁאָלְתָּ". רק לעשות את רצון האל הכתוב "בִּמְגִלַּת סֵפֶר" ומפנים אותו אל תוכו ממש "וְתוֹרָתְךָ בְּתוֹךְ מֵעָי".

===י"ב-י"ח===
שוב קורא המשורר לאלוהיו לעזרה:"ה' לְעֶזְרָתִי חוּשָׁה". ועם ההצלה יוכו גם אויביו שמחכים לראות את נפילתו, וקול שמחה יישמע. קולם של המאמינים:"יָשִׂישׂוּ וְיִשְׂמְחוּ בְּךָ כָּל מְבַקְשֶׁיךָ יֹאמְרוּ תָמִיד יִגְדַּל ה' אֹהֲבֵי תְּשׁוּעָתֶךָ"(י"ז).

==בתרבות==
* הפרק משמש כהשראה לשיר "40" של להקת U2

===במוזיקה החסידית===
* ויתן בפי שיר חדש - ניגון המושר בחסידות חב"ד, הניגון הולחן לרגל שנת ה-40 לנשיאותו של הרבי מליובאויטש על ידי הרב שלום ברוכשטאט. לניגון ביצועים רבים בהם: דב הנדלר באלבום הדרן<ref>[http://old2.ih.chabad.info/ להאזנה] באתר חב"ד אינפו.</ref>. יוחאי כהן.
* לעשות רצונך - שיר של מקהלת הילדים החסידית יונגערליך לחן של הרשי ויינברגר. לשיר גרסאות כיסוי רבות, בהם: מוישי שוורץ בדואט עם יענקי גרין ומקהלת שירה. מוטי שטיינמץ במחרוזת קבלת עול מלכות שמיים במסגרת סיום הש"ס של דרשו בליווי מקהלת מלכות ומקהלת שירה. מקהלת הילדים המשותפת של חסידימלך ויידיש נחת. ילד הפלא דודי הרשקופ עם מקהלת נרננה<ref>[https://www.youtube.com/watch?v=qtBBmh4Oz%20Y לעשות רצונך], דודי הרשקופ עם מקהלת נרננה באתר יוטיוב</ref>.
אתה השם - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11.

== קישורים חיצוניים ==

* [https://www.929.org.il/page/607 תהילים מ'] מתוך פרויקט 929

==הערות שוליים==

מ
הצלה אבולוציונית

הצלה אבולוציונית היא תהליך שבו אוכלוסייה, שהייתה נכחדת בהיעדר תהליכי אבולוציה, שורדת עקב ברירה טבעית.<ref name="Evolutionary rescue"></ref> <ref></ref> המונח נטבע לראשונה בשנת 1995 על ידי ריצ'רד גומולקביץ' ורוברט הולט<ref name="When does natural selection save a"></ref> בהקשר של שינוי סביבתי פתאומי, אך תהליך ההצלה האבולוציונית נחקר עוד קודם לכן בהקשר של שינוי סביבתי מתמשך <ref></ref> ובעיקר בנושא האבולוציה של עמידות לתרופות . <ref></ref>

== מסגרת תאורטית ==
הצלה אבולוציונית הבאה בעקבות שינוי חד בסביבת החיים של אורגניזם, מייצרת גרף היקף אוכלוסייה לפי זמן שצורתו כצורת האות U, כאשר בעלי הגנוטיפ המקורי מוחלפים בבעלי גנוטיפ המותאם לשינוי.

בסביבה המשתנה באופן רציף, ההצלה האבולוציונית צפויה לייצר השהיה של הופעת התכונות המתאימות לשינויים לאחר השינויים עצמם, כאשר קצב השינוי וקצב האבולוציה זהים.

first3=P}}</ref>
הצלה אבולוציונית נבדלת מהצלה דמוגרפית, בה אוכלוסייה שורדות על ידי הגירה מתמשכת (למשל, הגירת חיות בר לתוך הערים), ללא צורך באבולוציה. <ref></ref> מצד שני, הצלה גנטית, שבה אוכלוסייה שורדת בשל הגירת הבלתי מתאימים, יכולה להיחשב כמקרה מיוחד של הצלה אבולוציונית.

== תצפיות תומכות ==
הצלה אבולוציונית הודגמה במחקרים ניסיוניים ותצפיות רבים ושונים,<ref name="Evolutionary rescue"><cite class="citation journal cs1" data-ve-ignore="true" id="CITEREFBell2017">Bell, G (2017). "Evolutionary rescue". Annual Review of Ecology, Evolution, and Systematics. 48 (1): 201–207. doi:10.1146/annurev-ecolsys-110316-023011.</cite></ref> כגון:
* שמרים שפיתחו במהלך ניסוי סיבולת לריכוזי מלחים שהיו קטלניים עבורם בעבר. <ref></ref>
* פיתוח עמידות לתרופות על ידי חיידקים.
* פיתוח עמידות לקוטלי עשבים<ref name="Kreiner-et-al-2018"></ref> של עשבים שוטים.

== הערות שוליים ==

קטגוריה:ביולוגיה אבולוציונית
אחוזת דורן

אחוזת דורן, 2013
אחוזת דורן (בהולנדית: Huis Doorn, בגרמנית: Haus Doorn) היא טירה קטנה בעיירה דורן שבהולנד. האחוזה התפרסמה כמקום מגוריו של וילהלם השני, קיסר גרמניה אשר יצא לגלות בהולנד לאחר מלחמת העולם הראשונה. הקיסר הגולה התגורר באחוזה משנת 1920 ועד מותו ב-4 ביוני 1941. הוא נקבר במאוזוליאום בפארק האחוזה. כיום האחוזה היא מוזיאון הנמצא בבעלות ממשלת הולנד.

==היסטוריה==
אחוזת דורן עתיקה מאוד. היא נזכרת לראשונה בשנת 1289. במקור הייתה מבצר עם חפיר, חומה ומגדלי הגנה שחלקם השתמרו עד ימינו. המבצר היה בבעלות קתדרלת אוטרכט. ב-1633 מכרו הנזירים את המבצר לאציל מקומי בשם רינייר פון גולדשטיין. האחוזה עברה שיפוצים רבים, ובמאה ה-18 קיבלה את צורתה הנוכחית. הציוד והריהוט של הטירה נקנו במאה ה-19.

כאשר קנצלר גרמניה מקס פון באדן הכריז על דעת עצמו על התפטרותו של וילהלם השני, קיסר גרמניה ב-9 בנובמבר 1918, נמצא הקיסר במלון בריטניקה, מקום מושבו של המטה הגדול, בעיר ספא, שבבלגיה. מבלי להתפטר, הוא נמלט אל הולנד הנייטרלית ב-10 בנובמבר וביקש מקלט מווילהלמינה, מלכת הולנד. הוא נקלט בתחילה בטירת אמרונכן בידי הרוזן פון בנטינק. הקיסר שהה בטירה במשך שנה וחצי, ובסוף שנת 1919 רכש את אחוזת דורן מידי הברונית הימסטרה דה בופור, ולאחר שיפוץ נרחב, עבר לגור בה ב-1920.

כחלק מהפקעת הנסיכים שהתרחשה ברפובליקת ויימאר, איבד בית הוהנצולרן את מרבית רכושו בגרמניה. עם זאת, וילהלם הצליח להעביר את מרבית רכושו האישי לדורן. לפי התיאורים היו לו שם בסך הכל 59 קרונות משא מלאים רהיטים ויצירות אמנות. חלקם מאוחסנים עד היום במרתפי האחוזה. עיסוקו העיקרי של וילהלם באותה תקופה היה חטיבת עצים. את העצים שחתך וניסר הוא הפיץ בין האיכרים באזור בזמן חג המולד. הוא גידל זקן, דבר ששינה את דיוקנו המוכר לכל, והחל לומד את השפה ההולנדית. כן עסק בציד, תחביב שבו עסק עוד בעת שלטונו. לעיתים היה זוכה לביקוריהם של אורחים מכובדים באחוזה, ושמר על עניין וקשר עם הפוליטיקה האירופית.

ב-1940 נערך הקרב על הולנד והארץ נכבשה בידי גרמניה הנאצית. מאז זכתה האחוזה למשמר של חיילים גרמנים. כשנה לאחר מכן, ב-4 ביוני 1941, מת וילהלם בדורן, כתוצאה מתסחיף ריאתי. הוא נקבר במאוזוליאום בפארק האחוזה. יורשו של הקיסר וילהלם, נסיך הכתר ירש את הבית, אולם בחר שלא לגור בהולנד. הבית נוהל בידי שלישו הצבאי של הקיסר המנוח זיגורד פון אילזמן. לאחר סיום מלחמת העולם השנייה, הגדירה ממשלת הולנד את הבית כרכוש האויב הגרמני והחרימה אותו. הנסיך וילהלם עתר לבית המשפט בהולנד ב-1949 בבקשה לקבל מחדש את הבית, אולם בית המשפט שלל את תביעתו.

ב-1953 העבירה ממשלת הולנד את הבית ל"קרן לניהול אחוזת דורן", פרט למאוזוליאום שהוחזר לידי בית הוהנצולרן. כיום מתפקד המקום כמוזיאון המשמש גם כמוקד עלייה לרגל עבור מלוכנים גרמנים.

==קישורים חיצוניים==

* [http://www.HuisDoorn.NL Offizielle Website des Museums Haus Doorn] (deutsch, englisch, niederländisch)
* [http://www.preussen.de/de/heute/haus_doorn.html Haus Doorn]. In: Preussen.de
* [http://www.holland.com/de/tourist/reiseziele/utrecht/museum-huis-doorn-1.htm Museum Huis Doorn]. In: Holland.com
* [https://www.hohenzollern-orte.de/poi/huis_doorn-28232/ Haus Doorn]. In: Hohenzollern-Orte.de
* Karlheinz Weißmann: [https://www.wilhelm-der-zweite.de/heute/doorn.php Zu Besuch beim Kaiser in Doorn]. In: Wilhelm-der-Zweite.de

קטגוריה:וילהלם השני, קיסר גרמניה
קטגוריה:הולנד: מבנים
קטגוריה:אוטרכט (מחוז)
דייוויד פישר

דייוויד פישר (נולד כחיים דייוויד פישר בערך ב-1949) הוא אדריכל איטלקי-ישראלי<ref></ref><ref name=":0">Randl 2008, p. 188. "...Italian-Israeli architect David Fisher."</ref><ref></ref><ref>Len, Jackie (2008-07-12). "Israeli-born architect unveils twirling tower for Dubai". The Jerusalem Post. <q>He has relinquished his Israeli citizenship, but wouldn't say why.</q></ref> שבסיסו בפירנצה, איטליה. הוא ידוע בתכנון המגדל הדינמי, גורד שחקים מסתובב שהוצע לבנייה בדובאי.

== ביוגרפיה ==
פישר נולד בתל אביב-יפו, ישראל, בערך בשנת 1949.<ref name=":1"></ref> ב-1970 עזב את ישראל כדי ללמוד באוניברסיטת פירנצה. לאחר סיום לימודיו שימש כמרצה לארכיטקטורה והנדסת מבנים באותה אוניברסיטה.<ref></ref>

== קריירה ==
פישר השיקה את חברת Fiteco Ltd בניו יורק באמצע שנות ה-80, תוך שהיא מעורבת גם בפיתוח ובניית בתי מלון. הוא עיצב חדרי אמבטיה שהורכבו מראש לבתי יוקרה ולמלונות.

משתנה לתושבים. המגדל זיכה את פישר במקום ה-16 ברשימת ההמצאות הטובות ביותר של 2008 של מגזין טיים.<ref>Kari Jormakka, "The Empire and its Amazing Technicolor Dreamcoat", Architecture in the Age of Empire, Bauhaus-University: Weimar, 2011, pp. 69-70.</ref>

== קישורים חיצוניים ==

== הערות שוליים ==

קטגוריה:אדריכלים ישראלים
קטגוריה:אדריכלים איטלקים
קטגוריה:בוגרי אוניברסיטת פירנצה
קטגוריה:איטלקים שנולדו ב-1949
קטגוריה:ישראלים שנולדו ב-1949
רולבוטס

רולבוטס (באנגלית: RollBots) היא סדרת טלוויזיה קנדית בהנפשה ממוחשבת מז'אנר הרפתקאות, מדע בדיוני ודרמה, אשר הופקה על ידי Amberwood Entertainment. לסדרה הופקה עונה אחת הכוללת 26 פרקים באורך 22 דקות, כאשר היא שודרה במקור בקנדה ב-YTV החל מ-7 בפברואר 2009 עד 24 בנובמבר באותה שנה. בישראל הסדרה שודרה בדיבוב עברי בערוץ הילדים בין השנים 2010–2011.

== עלילה ==

הסדרה מתרחשת בעיר אשר נקראת "פליפ סיטי", ביתם של אחד מעשרי שבטי רולבוט שונים. אחד מה-"רולבטים" הוא צעיר שאפתן שמצטרף לכוחות המשטרה (FCPD) בקרב מול "וורטקס המפלצתי".

== דמויות ודיבוב ==
הדיבוב העברי בוים על ידי ליאור סול, והופק על ידי ענבר שטגר עזרא.
* ספין (תומר גלר)
* לאנס (חנן רוזן)
* פני (מייה קדוש)
* טיני (ברק ברויטמן)
* קפטן פאונדר (עפרון אטקין)
* דאסו / קוטו / רולבוטים נוספים (יובל גרבש)
* אריה (מירב דמארי)
* וורטקס (מיכה אוזין סליאן)
* מנקס (טליה ברקאי)
* בוץ (אביתר אדיר)
* מקרו (סער בדישי)
* רולבוטים נוספים (אלה פטר, אורלי קטן, אלי לולאי, שמחה ברבירו)

== הפקה ושידור ==
הפקת הסדרה הוכרזה לראשונה בשנת 2008. הסדרה תוכננה במקור להיות מופקת על פני חמש עונות, אך הפקתה בוטלה לאחר עונה אחת עקב בעיות תקציביות.<ref></ref> הסדרה עלתה לראשונה בערוץ YTV בקנדה ב-7 בפברואר 2009. ב-19 בספטמבר 2009 הסדרה שודרה לראשונה בארצות הברית בערוץ The CW4Kids. בישראל הסדרה שודרה לראשונה בשנת 2010 בדיבוב עברי בערוץ הילדים.

== קישורים חיצוניים ==
* 

== הערות שוליים ==

קטגוריה:סדרות דרמה קנדיות
קטגוריה:סדרות הנפשה קנדיות
קטגוריה:סדרות הנפשה ממוחשבת
קטגוריה:סדרות מדע בדיוני קנדיות
קטגוריה:ערוץ הילדים: תוכניות רכש
קטגוריה:סדרות טלוויזיה קנדיות שעלו לשידור בשנות ה-2000
Captain Nemo

"Captain Nemo" (בעברית: "קפטן נמו") הוא שיר שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השלישי שלה, Dive.<ref name=":0"></ref> השיר יצא לאור ב-5 באפריל 1993, על ידי חברת התקליטים A&M רקורדס, כסינגל המוביל מתוך האלבום.<ref name=":0" /> הוא נכתב על ידי קריסטר לינדר ואריק הולמברג.<ref name=":0" />

במרוצת השנים, הוקלט השיר מספר פעמים בידי אמנים כדוגמת ססיליה ונרסטן , קריסטר לינדר ואריק הולמברג .<ref></ref><ref></ref>

== רקע וכתיבה ==
"Captain Nemo" נכתב על ידי קריסטר לינדר ואריק הולמברג והופק על ידי פרנק פיטרסון.<ref name=":0" /> ב-Music & Media סקרו את גרסתה של ברייטמן וקבעו: "לרוב, היא (שרה ברייטמן) הופיעה במחזות זמר שהלחין אנדרו לויד ובר; עכשיו אתה צריך לשפוט אותה על בסיסה. (היא) מעניינת לפחות כמו קייט בוש וטורי איימוס".<ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.<ref name=":0" />

== גרסאות כיסוי ==
במרוצת השנים, הוקלט השיר מספר פעמים בידי אמנים כדוגמת:
* הזמרת ססיליה ונרסטן , שהקליטה אותו כחלק מאלבומה, Cecilia Vennersten.<ref></ref>
* הזמר קריסטר לינדר , שהקליט אותו כחלק מהאלבום, Where the River Turns to Sea.<ref name=":3"></ref>
* הזמר אריק הולמברג , שהקליט אותו כחלק מאותו האלבום בו לינדר הקליט אותו.<ref name=":3" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|5 באפריל 1993
|תקליט 7 אינץ' • תקליט 12 אינץ'
|A&M
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1993
קטגוריה:סינגלים מ-1993
קטגוריה:שירי שרה ברייטמן
קטגוריה:שירים באנגלית
קטגוריה:שירים על אוקיינוסים וימים
קפטן נמו
קטגוריה:שירים על ימאים
קטגוריה:סינגלים בהוצאת A&M רקורדס
אטקוס אטלס

אטקוס אטלס או עש האטלס (שם מדעי: Attacus atlas) הוא עש ממשפחת השבתאיים אנדמי ליערות אסיה. ידוע כאחד מהפרפראים בעלי הכנפיים הגדולות בעולם ומוכר גם בזכות סימני האזהרה בקצה כנפייו הדומים לראשי נחשים. המין תואר לראשונה על ידי קרל לינאוס במהדורה העשירית של Systema Naturae משנת 1758.

עש האטלס הוא אחד הפרפראים הגדולים בעולם, עם מוטת כנפיים בגודל של עד 24 סנטימטרים ושטח של 160 סמ"ר<ref name="BIR"></ref> רק העש Thysania agrippina ו-עש הקיסר בעלי מוטת כנפיים גדולה יותר,<ref name="BIR"/> ושטח הכנפיים קטנות רק מעש הרקולס. כמו ברוב הפרפראים, הנקבות גדולות וכבדות באופן ניכר מזכרים, בעוד שלזכרים יש מחושים רחבים יותר. <ref>Watson, A. & Whalley, P.E.S. (1983). The Dictionary of Butterflies and Moths in Colour. Peerage Books, London, England. </ref> <ref>Robert G. Foottit & Peter H. Adler. 2009. Insect Biodiversity: Science and Society. Blackwell Publishing Ltd. </ref> <ref>Rainier Flindt. 2006. Amazing Numbers in Biology. Springer-Verlag, Berlin. </ref>

== בית גידול ==
בית גידול בהר קינבאלו
בית הגידול שלהם הוא בעיקר יערות טרופיים יבשים, יערות משניים ואדמות שיחים ברחבי דרום אסיה, מזרח אסיה ודרום מזרח אסיה, כולל בורנאו, אם כי דגימה אחת, נקבה בוגרת, נמצאה בשנת 2012 ברמסבוטום, אנגליה לאחר שנחתה על אדן החלון, ויש להניח שהוא נמלט מאוסף פרטי. <ref>Holloway, J.D. (1987). [http://www.mothsofborneo.com/part-3/saturniidae/saturniidae_6_1.php The Moths of Borneo, part 3: Lasiocampidae, Eupteroptidae, Bombycidae, Brahmaeidae, Saturniidae, Sphingidae]. Southdene Sdn. Bhd., Kuala Lumpur</ref> <ref></ref>

== אטימולוגיה ==
עש אטלס נקרא על שם אטלס, הטיטאן של המיתולוגיה היוונית (בשל גודלו). בהונג קונג, הקנטונזית פירושו "עש ראש הנחש", מאחר שהבליטה בקצה הכנף הקדמית הדומה לראש של נחש. <ref>Yiu, V. (2006). Insecta Hongkongica. Hong Kong Discovery. Kowloon, Hong Kong. 655pp. </ref>

==קישורים חיצוניים==

== הערות שוליים ==

קטגוריה:בעלי חיים שתוארו ב-1758
קטגוריה:שבתאיים
קטגוריה:טקסונים שתוארו בידי קארולוס ליניאוס
קטגוריה:דרום-מזרח אסיה: חרקים
דוד קורן (ספורטאי)

דוד קורן הוא שחקן לשעבר בנבחרת ישראל בכדורסל כיסאות גלגלים וחבר משלחת ישראל במשחקים הפאראלימפיים. כיום הוא מנכ"ל עמותת ער"ן.

==ביוגרפיה==
קורן גדל בקיבוץ העוגן. לאחר שירותו הצבאי עבד בקיבוץ ונפגע מהתפוצצות מוקש ישן, בעקבותיה נאלצו לקטוע את רגלו. לאחר תקופה ממושכת של שיקום חזר לקיבוץ ובמשך שלוש שנים ניהל את מערכת החינוך בקהילה. לאחר מכן שימש מזכיר הקיבוץ ויצא בשליחות לארצות הברית. בשובו לישראל ניהל את קמפוס גבעת חביבה.

מאז תקופת השיקום הרבה לעסוק בספורט נכים והיה חבר נבחרת ישראל בכדורסל כיסאות גלגלים. ב התחרה עם הנבחרת.

בשנים 2005-1998 ניהל את עמותת ער"ן ובשנת 2011 חזר לתפקיד פעם נוספת. לפני חזרתו לתפקיד, בשנת 2010 מונה למנהל מוקדי מיצוי זכויות גמלאים וניצולי שואה שהוקמו ביוזמת המשרד לאזרחים ותיקים. 

קורן חבר הנהלה פעיל בקואליציה הישראלית לטראומה, עמותת פרקינסון בישראל ומנהיגות אזרחית. כיום הוא מנהל נבחרת הנכים של ישראל בכדורסל כיסאות גלגלים.

נשוי בשנית ואב לחמישה ילדים.

==קישורים חיצוניים==
* [https://www.paralympic.org/david-koren פירוט השתתפותו בתחרויות המשחקים הפאראלימפיים] באתר הרשמי של IPC 

== הערות שוליים ==

קטגוריה:ספורטאים פאראלימפיים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:העוגן: אישים
קטגוריה:בוגרי תיכון אזורי רמות חפר
קטגוריה:בוגרי אוניברסיטת חיפה
קטגוריה:ישראלים שנולדו במאה ה-20
יחידה 180 (קוריאה הצפונית)

יחידה 180 (באנגלית: Unit 180) היא קבוצת תקיפה צפון קוריאנית המבצעת פעולות סייבר התקפיות כנגד גורמים אמריקאים ומערביים<ref></ref>.

התקפותיה של הקבוצה מתמקדות נגד חברות מסחריות ומוסדות פיננסיים על מנת לרגל, לגנוב כספים ולהעבירם אל צפון קוריאה<ref></ref>.

הקבוצה, תוקפת את קורבנותיה באמצעות הנדסה חברתית, שימוש לרעה בפקודות מאקרו, הפצת נוזקות וכופרות כדוגמת WannaCry.

== ראו גם ==

* לוחמת רשת
* טרור קיברנטי
* האקינג
* משחקי מלחמה
* האקטיביזם

== קישורים חיצוניים ==

* 
* [https://www.makorrishon.co.il/nrg/online/1/ART2/878/770.html יחידה 180: כך פועלים לוחמי הסייבר של צ.קוריאה], אתר מקור ראשון

== הערות שוליים ==

קטגוריה:מתקפות סייבר בעשור השני של המאה ה-21
קטגוריה:מתקפות סייבר בעשור הראשון של המאה ה-21
קטגוריה:לוחמה קיברנטית
קטגוריה:קבוצות האקרים צפון קוריאניות
קטגוריה:קוריאה הצפונית: מדע וטכנולוגיה
בועז טביב

בועז טביב (נולד ב-29 במרץ 1963) הוא שחקן טניס שולחן וחבר משלחת ישראל במשחקים הפאראלימפיים בשנת 1992.

טביב גדל באשקלון ושירת בצה"ל בחטיבת הצנחנים. במלחמת שלום הגליל הוא נפצע בהפצצה שגויה של חיל האוויר הישראלי על יחידתו. הנגמ"ש שבו היה התפוצץ והוא נכווה קשות בכל גופו ושתי כפות ידיו נקטעו. במשך כשנה וחצי היה מאושפז ותקופות ארוכות היה מחוסר הכרה. 

לאחר תקופת השיקום הראשונית החל טביב להתאמן בבית הלוחם ולשחק טניס שולחן באמצעות קשירת מחבט אל ידו בעזרת תחבושת אלסטית. כעבור למעלה משלושה עשורים, ב-2019 פתוח עבורו על ידי מהנדסי התעשייה האווירית מחבט טניס שולחן חדשני המתחבר לפרוטזה. בטניס שולחן התחרה טביב בתחרויות בארץ ובעולם והוא השתתף ב בתחרויות יחידים וזוגות.

טביב גרוש ואב לשלושה ילדים.

==קישורים חיצוניים==
* [https://www.paralympic.org/boaz-tabib פירוט השתתפותו בתחרויות המשחקים הפאראלימפיים] באתר הרשמי של IPC 
* [https://vimeo.com/485017010 סיפורו של בועז טביב - סרטון של ארגון נכי צה"ל]

== הערות שוליים ==

קטגוריה:ספורטאים פאראלימפיים ישראלים
קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני טניס שולחן במשחקים הפאראלימפיים ברצלונה (1992)
קטגוריה:חיילי צה"ל במלחמת לבנון הראשונה
קטגוריה:ספורטאים נכי צה"ל
קטגוריה:בוגרי התיכון החקלאי כפר סילבר
קטגוריה:ישראלים שנולדו ב-1963
Cut the Cord

"Cut the Cord" (בעברית: חתוך את החבל) הוא סינגל של להקת הרוק האמריקאית שיינדאון. הסינגל יצא לאור ב-29 ביוני 2015 כסינגל המוביל מתוך אלבום האולפן החמישי שלהם, "Threat to Survival". השיר הגיע למקום הראשון במצעד הרוק המיינסטרימי של מגזין הבילבורד, והיה הסינגל התשיעי של הלהקה שהגיע להישג זה. בשנת 2015 שימש השיר כנעימה הרשמית של אירוע "גיהנום בכלוב" של ה-WWE.

==שחרור==
השיר יצא ב-29 ביוני 2015 כסרטון הכולל אודיו בלבד וכסינגל. הווידאו קליפ הנלווה יצא יום למחרת.

==משמעות השיר==
הסולן ברנט סמית תיאר את Cut the Cord בדף הפייסבוק של הלהקה כ"ההצהרה כלפי העולם שאתה לא תוותר, שאתה לא תיכנע ושאתה מסרב להיכשל".<ref name=songmeaning></ref> בראיון למגזין בילבורד סמית מסר שהשיר הוא "כן בצורה ברוטאלית ולא מתנצל". הוא הוסיף שהשיר הוא "קריאת השכמה המזכירה לכולנו שאנחנו יכולים לשלוט בגורלנו בכך שנמצא את האומץ והתעוזה להרוס את כל מה שעוצר בנו".

==רצועות==

== מיקומי שיא ==

==מכירות==
ב-3 באפריל 2019 הכריז איגוד תעשיית ההקלטות האמריקאי על הסינגל כתקליט פלטינה, לאחר שבארצות הברית נמכרו מיליון עותקים ממנו.

==קישורים חיצוניים==

==הערות שוליים==

קטגוריה:שירי 2015
קטגוריה:סינגלים מ-2015
קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:שירי פלטינה בארצות הברית
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
פביאן ספורקסלדה

פביאן מיטשל ספורקסלדה (בהולנדית: Fabian Mitchel Sporkslede; נולד ב-3 באוגוסט 1993 באמסטלפיין שבהולנד) הוא כדורגלן הולנדי המשחק בעמדת המגן הימני.

== קריירת מועדונים ==
ספורקסלדה גדל במחלקת הנוער של א.ז. אלקמאר, ובשנת 2007 עבר למחלקת הנוער של אייאקס. ב-26 בספטמבר 2012 ערך את הופעת הבכורה שלו בקבוצה הבוגרת של המועדון, בניצחון 3-0 על אוטרכט במסגרת הגביע ההולנדי. שלושה ימים לאחר מכן ערך את הופעת הבכורה שלו בליגת העל ההולנדית, כשהחליף את ראיין באבל בניצחון 1-0 על טוונטה. ארבעה ימים לאחר הופעת הבכורה שלו בליגה ערך ספורקסלדה את הופעת הבכורה שלו במסגרת אירופית, בהפסד 4-1 לריאל מדריד במסגרת שלב הבתים של ליגת האלופות לעונת 2012/2013.

ב-10 ביולי 2014 הושאל ספורקסלדה לווילם II מליגת העל ההולנדית. בסך הכל ערך הופעת ליגה אחת במדי המועדון, והוסיף הופעה אחת בגביע ההולנדי, ובחלון ההעברות של החורף חזר לאייאקס. ב-1 ביולי 2015 שוחרר מהמועדון.

ב-28 בינואר 2016 חתם בקייבו ורונה, והושאל למשך חצי עונה ללופה קסטלי רומאני מהסרייה ג'.

ב-23 ביולי 2016 חתם ספורקסלדה בנאק ברדה מליגת המשנה ההולנדית. בתום עונת העפיל עם המועדון לליגת העל ההולנדית, ובעונות ו- שיחק עם המועדון בליגת העל ההולנדית. בסך הכל ערך 65 הופעות ליגה במדי המועדון.

ב-27 בספטמבר 2019 חתם על חוזה לעונה אחת בוואלבייק מליגת העל ההולנדית. בסך הכל ערך שש הופעות ליגה במדי המועדון.

ב-5 בינואר 2021 חתם על חוזה לשתי עונות בדינמו טביליסי מליגת העל הגאורגית. הוא ערך 30 הופעות ליגה והבקיע שני שערים בעונת , וב-1 בינואר 2022 שוחרר מהמועדון.

ב-29 בינואר 2022 חתם ספורקסלדה בבני סכנין מליגת העל הישראלית. ב-31 בינואר ערך את הופעת הבכורה שלו במועדון, בניצחון 1-0 על עירוני קריית שמונה במסגרת הליגה.

== קריירה בינלאומית ==
בצעירותו, שיחק בנבחרות הצעירות של הולנד.

ב-24 במרץ 2023 ערך את הופעת הבכורה שלו בנבחרת סורינאם בהפסד 2-0 ל.

== תארים ==
;אייאקס
* אליפות הולנד (1): 2012/2013

;דינמו טביליסי
* הסופר קאפ הגאורגי (1): 2021

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:כדורגלנים סורינאמים
קטגוריה:מגני כדורגל הולנדים
קטגוריה:מגני כדורגל סורינאמים
קטגוריה:כדורגלני אייאקס
קטגוריה:כדורגלני וילם II
קטגוריה:כדורגלני קייבו ורונה
קטגוריה:כדורגלני נאק ברדה
קטגוריה:כדורגלני ואלבייק
קטגוריה:כדורגלני דינמו טביליסי
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:כדורגלני נבחרת סורינאם
קטגוריה:ספורטאים הולנדים באיטליה
קטגוריה:ספורטאים זרים בגאורגיה
קטגוריה:ספורטאים הולנדים בישראל
קטגוריה:ספורטאים זרים באיטליה
קטגוריה:ספורטאים סורינאמים בישראל
קטגוריה:הולנדים שנולדו ב-1993
קטגוריה:סורינאמים שנולדו ב-1993
ברייט אנובקארה

ברייט אנובקארה (באנגלית: Bright Enobakhare; נולד ב-8 בפברואר 1998 בבנין סיטי שבניגריה) הוא כדורגלן ניגרי המשחק בעמדת החלוץ באל-בידה.

== קריירת מועדונים ==
=== תחילת הקריירה ===
אנובקארה נולד בבנין סיטי שבניגריה, ועבר לבירמינגהאם שבאנגליה בגיל 15. הוא החל לשחק במחלקת הנוער של נורת'פילד טאון, ובשל הצלחתו עבר למחלקת הנוער של וולברהמפטון וונדררס.

=== וולברהמפטון וונדררס ===
בקיץ 2015 חתם אנובקארה על חוזה מקצועני ראשון בוולברהמפטון וונדררס. ב-25 באוגוסט 2015 ערך את הופעת הבכורה שלו במועדון, בניצחון 2-1 על בארנט במסגרת גביע הפוטבול ליג. במשחק זה הבקיע את שער הבכורה שלו במועדון. ב-29 בספטמבר ערך את הופעת הבכורה שלו בפוטבול ליג צ'מפיונשיפ, בניצחון 3-0 על פולהאם. ב-23 בספטמבר 2017 הבקיע את שער הבכורה שלו בליגה, בניצחון 2-1 על בארנסלי.

ב-31 באוגוסט 2018 הושאל אנובקארה לקילמרנוק למשך חצי עונה, ולאחר מכן הושאל לקובנטרי סיטי מהפוטבול ליג הראשונה למשך חצי עונה נוספת. ב-8 באוגוסט 2019 הושאל לוויגאן את'לטיק מהפוטבול ליג צ'מפיונשיפ.

ב-14 במאי 2020 שוחרר מוולברהמפטון וונדררס.

=== א.א.ק. אתונה ===
ב-20 ביוני 2020 חתם אנובקארה על חוזה לשלוש עונות בא.א.ק. אתונה מליגת העל היוונית. ב-27 בספטמבר ערך את הופעתו היחידה במועדון, בניצחון 3-0 על לאמיה. במשחק זה הבקיע את שערו היחיד במדי המועדון. ב-5 באוקטובר שוחרר מהמועדון.

=== מזרח בנגל ===
ב-1 בינואר 2021 חתם אנובקארה במזרח בנגל מליגת העל ההודית למשך חצי עונה. בסך הכל ערך 12 הופעות ליגה במדי המועדון, בהן הבקיע שלושה שערים.

=== קובנטרי סיטי ===
ב-13 ביולי 2021 חתם אנובקארה על חוזה לשתי עונות בקובנטרי סיטי מהפוטבול ליג צ'מפיונשיפ. ב-1 באוגוסט ערך את הופעתו היחידה במדי המועדון, בהפסד 2-1 לנורת'האמפטון טאון במסגרת גביע הפוטבול ליג. ב-1 בנובמבר שוחרר מהמועדון, לאחר שערך הופעה רשמית אחת בלבד.

=== הפועל ירושלים ===
ב-30 בינואר 2022 חתם אנובקארה בהפועל ירושלים מליגת העל הישראלית. ב-4 באפריל שוחרר מהקבוצה.

=== רוך לבוב ===
לאחר ששוחרר מהפועל ירושלים, אנובקארה חתם ברוך לבוב מליגת העל האוקראינית.

=== אל-בידה ===
בשנת 2023 חתם באל-בידה מהליגה הקטרית השנייה.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:בנין סיטי: כדורגלנים
קטגוריה:כדורגלני וולברהמפטון וונדררס
קטגוריה:כדורגלני קילמרנוק
קטגוריה:כדורגלני קובנטרי סיטי
קטגוריה:כדורגלני ויגאן את'לטיק
קטגוריה:כדורגלני א.א.ק. אתונה
קטגוריה:כדורגלני מזרח בנגל
קטגוריה:כדורגלני הפועל ירושלים
קטגוריה:כדורגלני רוך לבוב
קטגוריה:כדורגלנים זרים בישראל
קטגוריה:ספורטאים ניגרים באנגליה
קטגוריה:ספורטאים ניגרים בסקוטלנד
קטגוריה:ספורטאים זרים ביוון
קטגוריה:ספורטאים זרים בהודו
קטגוריה:ספורטאים ניגרים בישראל
קטגוריה:ספורטאים ניגרים באוקראינה
קטגוריה:ניגרים שנולדו ב-1998
לנסרוטה

לנסרוטה (בספרדית: Lanzarote) הוא האי הרביעי בגודלו באיים הקנריים שבספרד.
== היסטוריה ==
האי התגלה במקור בשנת 1312 ידי הנווט האיטלקי לנצ'לוטו מלוצ'לו , ונקרא על שמו.

ב-1993 הוכרז האי כשמורה ביוספרית על ידי אונסק"ו.

בירת האי היא העיר ארסיפה. נכון לשנת 2019 אוכלוסיית האי מנתה 152,289 תושבים.

הענף הכלכלי העיקרי בלנסרוטה הוא ענף התיירות.

האי מכיל את הפארק הלאומי טימנפאיה, שהוא אחד מאתרי התיירות המרכזיים באי.

== גלריה ==
<gallery>
Lanzarote_1_Luc_Viatour.jpg|חוף פאפאגאיו
Lanzarote 3 Luc Viatour.jpg|חוף אל גולפו
Timanfaya- Lanzarote- Illas Canarias- Spain-T20.jpg|הפארק הלאומי טימנפאיה
Arrecife von oben.jpg|ארסיפה
</gallery>

== קישורים חיצוניים ==

* 
* 

קטגוריה:האיים הקנריים
קרחון פרוניקה

קרחון פרוניקה העליון - מבט מ[[אוכף קטלוניאן.]]
[[מפה טופוגרפית של האי ליווינגסטון והאי סמית']]
קרחון פרוניקה (באנגלית: Perunika Glacier; בבולגרית: ледник Перуника) הוא קרחון במזרח האי ליווינגסטון באיי שטלנד דרום, שבאנטארקטיקה.

אורכו של הקרחון 8 קילומטרים, ורוחבו הממוצע של הקרחון 3 קילומטרים.

לקרחון צורת חצי סהר.

קרחון פרוניקה מוקם ממזרח לקרחון פימפירב;

קרחון פרוניקה ממוקם מדרום לשדה השלג סדינני;

קרחון פרוניקה ממוקם דרומית-מערבית מקרחון קאליאקרה;

קרחון פרוניקה ממוקם ממערב לקרחון יורון, ומצפון לשדה השלג בלקן; בראשו של קרחון האנטרס.

את ראשו (מוצאו) של קרחון פרוניקה מקיפים רכס פליסקה (מדרום - דרום-מערב); בקע נסבר (מדרום); בקע וורנר (ממזרח); ורכס בוולז (מצפון - צפון-מזרח)

הקרחון זורם לכיוון צפון-מערב, בין מצוק ברדיק לבין רכס בוולז, וזורם צפונה לגבעת רזן, וממנה קרחון פרוניקה פונה לכיוון מערב - דרום-מערב מצפון לגבעת רזן.

הקרחון נשפך למעגן אמונה, שבין החוף הבולגרי לבין חוף פימפירב.

הקרחון מבותר ומחורץ בחלקו התחתון, מאחר שנשפכים אליו, קרחונים משדה השלג בלקן, וכן מכיפת הקרח הממוקמת ממערב לפסגת חמוס, ומדרום לשדה השלג סדינני .

== היסטוריה ==
הקרחון מופה לראשונה בשנת 1991, על ידי Servicio Geográfico del Ejército, כשחלקו התחתון של הקרחון מופה בפירוט רב.

הקרחון מופה מחדש על ידי סוקרים בולגריים במהלך הקיץ האנטארקטי 1995–1996; ולאחר מכן בשנת 2005 ובשנת 2009 במסגרת הסקר הטופוגרפי הבולגרי Tangra 2004/05.

הקרחון נקרא על שם הכפר פרוניקה בהרי רודופי בדרום בולגריה. הכפר נקרא על של פרון, שמו של אל סלבי קדום.

== קישורים חיצוניים ==

* [https://copernix.io/#?where=-60.29955355053711,-62.610486317123566,13&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix

פרוניקה
יאן לואיס קסטלנוס

יאן לואיס קסטלנוס (באנגלית: Jan Luis Castellanos; נולד ב-11 בספטמבר 1995) הוא שחקן ודוגמן אמריקאי-דומיניקני, המוכר מתפקידו בתור דייגו טורס בסדרת הדרמה "13 סיבות" <small>(2020)</small> ובשל תפקידו בתור טומי טורס בסרט "נערה גבוהה 2" <small>(2022).</small>

==ביוגרפיה==

קסטלנוס נולד ב-11 בספטמבר 1995 בסנטו דומינגו, הרפובליקה הדומיניקנית. לאחר שגדל אצל סבו וסבתו, הוא עבר לניו ג'רזי בגיל 8 כדי לגור עם אמו, אביו החורג ואחיו. הוא המבוגר מבין ארבעה אחים. בזמן שלמד בבית הספר בתיכון סיראקוז, הוא התמחה רבות בספורט והופיע בתיאטרון במסגרת הבית ספרית במחזות זמר בהם "סיפור הפרברים" ו"ג'רזי בויז" בעוד שהוא היה אלוף המדינה בהיאבקות לתיכונים. במהלך לימודיו לתואר ראשון באוניברסיטת סנט פיטר בג'רזי סיטי החל קסטלנוס לדגמן. העיסוק בדוגמנות איפשר לו להגיע ללוס אנג'לס, קליפורניה ושם החל לעסוק במשחק. בלוס אנג'לס דגמן עבור מותגים כמו אדידס, אברקרומבי אנד פיץ' והופיע בפרסומת לאומית עבור חברת "Coppertone" מוצרי שיזוף בקמפיין בארצות הברית.

הוא למד משחק ב"הקולקטיב החדש" בלוס אנג'לס - סטודיו למשחק שהוקם על ידי סוזן בטסון, שם למד אצל גרג בראון.

==קריירה==
בשנת 2018 זכה קסטלנוס להופעת בכורה בסרט הקצר של השחקן והבמאי סת' לי, "Depression and Insanity". באותה שנה שיחק בתפקיד חוזר בשלושה פרקים בעונה השנייה של סדרת הטלוויזיה "הבורחים".

בשנת 2020 הצטרף לעונה הרביעית של סדרת הטלוויזיה "13 סיבות" של נטפליקס; המבוססת על הרומן "שלוש-עשרה סיבות" מאת ג'יי אשר. בסדרה הוא גילם את דייגו טורס, שחקן פוטבול ב"תיכון ליברטי" שנמצא בזוגיות עם ג'סיקה (אלישה בו) וחושד בקליי (דילן מינט) וחבורתו כי ישנה אמת אחרת לגבי הרצח של ברייס.<ref></ref> בהמשך אותה שנה שיחק בפרק בסדרה "Acting for a Cause".
באותה שנה שיחק בתפקיד ראשי בסדרת מבית רשת קוויבי "אל תחפרי לעומק" לצד הלנה הווארד.

בשנת 2021 שיחק בין התפקידים הראשיים בסדרת הטלוויזיה הקומית "Bridge and Tunnel" שביים ויצר השחקן אדוארד ברנס לרשת הטלוויזיה אפיקס. שיחק גם בסרט הקצר "Influencia" שאותו הפיק. באותה שנה לוהק לתפקיד בסרט ההמשך "נערה גבוהה 2" שיצא לאוויר בפברואר 2022; בסרט מגלם קסטלנוס את טומי טורס המחזר אחרי ג'ודי (אווה מישל).

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2022
|נערה גבוהה 2
|טומי טורס
|
|-
| rowspan="2" |TBA
|Uglies
|קרוי
|
|-
|Get Lost
|ראיין
|
|}

=== טלוויזיה ===
{| class="wikitable"
|+
|-
! שנה !! סדרה !! תפקיד !! הערות
|-
| 2018 || הבורחים|| טופר || 3 פרקים
|-
| rowspan="3" | 2020 || 13 סיבות || דייגו טורס || 10 פרקים
|-
|Acting for a Cause
| טאנו || פרק: "Hit the Wall"
|-
| אל תחפרי לעומק|| לוי || תפקיד ראשי; 11 פרקים
|-
| 2021 - 2022 ||Bridge and Tunnel
| מייקי || 8 פרקים
|-
|2022
|Breakwater
|ג'אקס
|תפקיד ראשי; 10 פרקים
סדרת רשת ב-Snapchat
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:בוגרי אוניברסיטת סנט פיטר
קטגוריה:מהגרים מהרפובליקה הדומיניקנית לארצות הברית
קטגוריה:אמריקאים ממוצא דומיניקני
קטגוריה:אמריקאים שנולדו ב-1995
תרזה פו לין צ'אן

תרזה פו לין צ'אן (באנגלית: Theresa Poh Lin Chan; 9 ביולי 1943 – 6 ביוני 2016) הייתה מורה וסופרת מסינגפור שנודעה כ"הלן קלר של דרום-מזרח אסיה" בהיותה חרשת ועיוורת.

==ביוגרפיה==
תרזה פו לין צ'אן נולדה בסינגפור למשפחה נוצרית. לאחר שלקתה בדלקת קרום המוח היא איבדה את השמיעה בגיל 12 ואת הראייה בגיל 14.

ג'ון וילסון, מנהל מרכז עיוורים, פגש בביקורו בסינגפור את תרזה בילדותה, שסיפרה לו על רצונה להתקדם בחיים. בהמלצתו, היא התקבלה לבית הספר לעיוורים במסצ'וסטס וסיימה אותו בהצלחה. בשנת 1961 היא נפגשה עם הלן קלר ובכך הגשימה את חלומה.

לאחר 13 שנים בארצות הברית בשנת 1973 היא חזרה לסינגפור, והחלה לטפל בהוריה שהזדקנו. במקביל היא עבדה כמורה בבית הספר לעיוורים, עד לשנת 1990

בשנת 1964 לחייה הוקדש סרט תיעודי של ה־BBC Child of the Silent Night: The story of Chan Poh Lin. בשנת 2005 צולם סרט "Be with Me" על חייה. היא נכללה כחלק של צוות תסריטאים של הסרט, כי בין, היתר, הסרט מבוסס על הרשומים שלה.

פו נפטרה בשנת 2016. בשנת 2017 היא נכללה ב"עולם התהילה של נשות סינגפור" .

==קישורים חיצוניים==
* [https://www.swhf.sg/profiles/theresa-chan-poh-lin/ ביוגרפיה]

קטגוריה:לקויי שמיעה
קטגוריה:עיוורים
קטגוריה:סינגפורים שנולדו במאה ה-20
קטגוריה:ילידי 1943
קטגוריה:נפטרים ב-2016
קטגוריה:סינגפורים שנפטרו במאה ה-21
סת' לי

סת' לי (באנגלית: Seth Lee נולד: 17 בינואר 2003) הוא שחקן, תסריטאי, במאי ואמן לחימה אמריקאי הוא התפרסם לאחר ששיחק בזכות משחקו בסרט הקולנוע "רואה החשבון" משנת 2016. <ref></ref>

== חיים מוקדמים ==
לי נולד באוסטין, טקסס, ב-17 בינואר 2003 <ref></ref> והחל את הקריירה שלו בתעשיית הבידור בגיל 7 לאחר פגישה מקרית עם השחקן ארני רייס ג'וניור (ילד הקראטה). לאחר שצפה בכמה מסרטיו של רייס עם שגרת אמנויות לחימה, לי התחיל לקחת שיעורי משחק לצד אימון באמנויות לחימה, פעלולים והתעמלות.

== קריירה ==
תפקידו הראשון היה תפקיד קטן בסרט הקולנוע ספיי קידס 4: כל הזמן שבעולם. במקביל הופיע לי בפרסומות מקומיות, קמפיינים מודפסים וסרטים קצרים לפני שזכה בקרדיט הטלוויזיה הראשון שלו בתור דניס הצעיר בסדרת הטלוויזיה פילדלפיה זורחת.

הפריצה הגדולה של לי במשחק הגיעה כשגילם הגרסה הצעירה יותר של דמותו של בן אפלק בסרט רואה החשבון שבו הוא זכה לשבחים על גילום ילד עם אוטיזם. על משחקו בסרט זכה בפרס האמן הצעיר ופרס הבדרן הצעיר לשחקן המשנה הטוב ביותר לנוער בסרט עלילתי.<ref name=":0"></ref><ref name=":1"></ref>

לאחר מכן לי החל ללמוד ב-"גטו בית הספר לקולנוע" והיה לסטודנט הצעיר ביותר בתוכנית בכיתתו. הוא סיים את לימודיו בשנת 2019. לי כתב וביים כמה סרטים קצרים וקליפים, הצליח להציע פיילוט שהקרין למנהלים ומפיקים באולפני FX . סרט נוסף שלו שביים הוקרן עבור מנהלים באולפני יוניברסל NBC . <ref></ref>

בשנת 2018 ביים את הסרט הקצר "Depression and Insanity" בו שיחק יאן לואיס קסטלנוס.

בשנת 2019 שיחק בסרט הקולנוע "Runt" לצד קמרון בויס, שנפטר שמן קצר לפני הקרנת הבכורה.

בשנת 2020 שיחק בתפקיד ראשי בסרט הקולנוע "מערב מישיגן".

== פילמוגרפיה ==
=== קולנוע ===
{| class="wikitable"
!שנה
! כותרת
! תַפְקִיד
!במאי/ית
|-
| 2013
|Grow Up, Tony Phillips
| בריאן קופר
| אמילי האגינס
|-
| 2015
|Underdog Kids
| ג'ייק
| פיליפ רי
|-
| 2016
|רואה החשבון
| כריס הצעיר
| גאווין אוקונור
|-
| 2019
|Addicted to You
| לוק המתבגר
| מייק קוכנאר
|-
| 2019
|Runt
| כריס
| וויליאם קוקלי
|-
| 2020
| מערב מישיגן
| סקוט
| ריילי וורמות'
|}

=== טלוויזיה ===
{| class="wikitable"
!שנה
! כותרת
!תפקיד
! הערות
|-
| 2012
|פילדלפיה זורחת
| דניס הצעיר
| פרק 1
|-
| 2014
|More Than Human
|דייוויד
| 3 פרקים
|}

=== סרטים קצרים ===
{| class="wikitable"
!שנה
! כותרת
!תפקיד
! הערות
|-
| 2011
|A Few Tales of Hard Times:
Chapter 4 - The Name
| הבן
| הבמאי סמואל ר' בררה
|-
| 2012
|Incident at Public School 173
|גון מס' 2
| הבמאי אנדרו טילי
|-
| 2012
|The Guest Speaker
| בלייק
| הבמאי קווין נגוין
|-
| 2015
|Masks
| -
| במאי
|-
| 2018
|Depression and Insanity
| -
| במאי
|-
| 2018
|The Circle
| כיילב
| הבמאי שלדון וונג שוורץ
|-
| 2018
|The Debt
| בלייק
| הבמאי מקס דקר
|}

== פרסים ==
{| class="wikitable"
!שנה
! פרס
! קטגוריה
! עבודה מועמדת
!תוצאה
!הערות
|-
| 2017
|פרסי האמן הצעיר
| ההופעה הטובה ביותר בסרט עלילתי - שחקן משנה לעשרה
|רואה החשבון
|
|
|-
| 2017
|פרסי הבדרן הצעיר
| שחקן המשנה הצעיר הטוב ביותר - סרט עלילתי
|רואה החשבון
|
|
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמני לחימה אמריקאים
קטגוריה:אמני לחימה בקולנוע
קטגוריה:דוגמנים אמריקאים
קטגוריה:תסריטאי קולנוע אמריקאים
קטגוריה:אמריקאים שנולדו ב-2003
Xbox Game Studios

Xbox Game Studios היא חברת הפצה של משחקי וידאו שפועלת כחטיבה במיקרוסופט. החברה, שהוקמה במרץ 2000, עסקה בפיתוח משחקי מחשב עבור מערכת ההפעלה חלונות, ובשלב מאוחר יותר החלה לעסוק בפיתוח ובהפצה של משחקי וידאו לפלטפורמות נוספות, דוגמת Xbox ו-Windows Mobile.

==היסטוריה==
עד להקמת חטיבת משחקי וידאו, מיקרוסופט רכשה מספר חברות פיתוח משחקים. בין החברות הראשונות שנרכשו הייתה חברת FASA Studio שנרכשה בשנת 1999. בהמשך נרכשו חברות נוספות. בשנת 2003 מונה פיטר מור לסגן נשיא מיקרוסופט לתחום זה. בשנת 2007 הוקמה שלוחה של החברה באנגליה.

בשנת 2011 הוחלט על ריכוז הפעילות בתחום משחקי הווידאו תחת השם Microsoft Studios. במקביל, המשיכה החברה לרכוש חברות נוספות על מנת להרחיב את פעילותה בתחום. בשנת 2014 נרכשה חברת "Mojang Studios" בסכום של 2.5 מיליארד $. בשנת 2019 שם החטיבה שונה לשם הנוכחי.

בשנת 2021 נרכשה חברת ZeniMax Media בסכום של 7.5 מיליארד $.

בינואר 2022 הכריזה מיקרוסופט כי בכוונתה לרכוש את אקטיוויז'ן בליזארד. לאחר רכישה זו, צפויה החברה להיכנס לשלישיית החברות הגדולות בתחום, לאחר טנסנט וסוני.

==מבנה החטיבה==
{| class="wikitable sortable"
!חברת אם
! שם
! מיקום
! שנת יסוד
! שנת רכישה
! ידועה בשל
|-
|rowspan="15" |Xbox Game Studios
| 343 Industries
| רדמונד, וושינגטון, ארצות הברית
| 2007
| —
| סדרת Halo
|-
| The Coalition
| ונקובר, קנדה
| 2010
| —
| מפקחת על פיתוח המשחק Gears of War של אפיק גיימס
|-
| Compulsion Games
| מונטריאול, קנדה
| 2009
| 2018
|
|-
| Double Fine
| סן פרנסיסקו, קליפורניה, ארצות הברית
| 2000
| 2019
| מפתחי Psychonauts, הפצה של Gang Beasts
|-
| The Initiative
| סנטה מוניקה, קליפורניה, ארצות הברית
| 2018
| —
|
|-
| inXile Entertainment
| טוסטין, קליפורניה, ארצות הברית
| 2002
| 2018
|
|-
| Mojang Studios
| סטוקהולם, שוודיה
| 2009
| 2014
| מפתחי Minecraft
|-
| Ninja Theory
| קיימברידג', הממלכה המאוחדת
| 2000
| 2018
| מפתחי Bleeding Edge
|-
| Obsidian Entertainment
| אירוויין, קליפורניה, ארצות הברית
| 2003
| 2018
| מפתחי The Outer Worlds
|-
| Playground Games
| ליימינגטון ספא, הממלכה המאוחדת
| 2010
| 2018
|
|-
| Rare
| טווייקרוס, הממלכה המאוחדת
| 1985
| 2002
| פיתוח משחקים עבור נינטנדו 64
|-
| Turn 10 Studios
| רדמונד, וושינגטון, ארצות הברית
| 2001
| —
|
|-
| Undead Labs
| סיאטל, וושינגטון, ארצות הברית
| 2009
| 2018
|
|-
| World's Edge
| רדמונד, וושינגטון, ארצות הברית
| 2019
| —
| נוסדה על מנת לפקח על פיתוח סדרת Age of Empires
|-
| Xbox Game Studios Publishing
| רדמונד, וושינגטון, ארצות הברית
| 2000
| —
| החברה הראשונה שהוקמה
|-
| rowspan="8" |ZeniMax Media/Bethesda Softworks
| Alpha Dog Games
| הליפקס, קנדה
| 2012
| rowspan="8" |2021
| פיתוח משחקים למכשירים ניידים
|-
| Arkane Studios
| ליון, צרפת
| 1999
|המשחק Prey (2017) וסדרת Dishonored
|-
| Bethesda Game Studios
| רוקוויל, מרילנד, ארצות הברית
| 2001
| סדרות Fallout ו-The Elder Scrolls
|-
| id Software
| ריצ'רדסון, טקסס, ארצות הברית
| 1991
|סדרות דום ו-Quake
|-
| MachineGames
| אופסלה, שוודיה
| 2009
| סדרת Wolfenstein (מאז 2014)
|-
| Roundhouse Studios
| מדיסון, ויסקונסין, ארצות הברית
| 2019
|-
| Tango Gameworks
| טוקיו, יפן
| 2010
| סדרת The Evil Within
|-
| ZeniMax Online Studios
| האנט ולי, מרילנד, ארצות הברית
| 2007
|
|}

==קישורים חיצוניים==

* 

קטגוריה:חברות משחקי וידאו אמריקאיות
קטגוריה:מיקרוסופט
ביט לשנייה

{| class="infobox" style="font-size: 95%"
! colspan="4" style="background-color:#ccf;" | קצבי נתונים
|-
! colspan="4" style="background-color:#ddf;" | תחיליות במערכת היחידות הבינלאומית
|-
! שם
! סימון עברי
! סימון בינ"ל
! מכפלה
|-
| קילוסיביות לשנייה
| קס"ש
| kbit/s
| 1000 (number)|10<sup>3</sup>
|-
| מגהסיביות לשנייה
| מס"ש
| Mbit/s
| 1 E6|10<sup>6</sup>
|-
| גיגהסיביות לשנייה
| גס"ש
| Gbit/s
| 1 E9|10<sup>9</sup>
|-
| טרהסיביות לשנייה
| טס"ש
| Tbit/s
| 1 E12|10<sup>12</sup>
|-
! colspan="4" style="background-color:#ddf;" | תחיליות בינאריות(IEC 60027-2)
|-
| kibibit per second
|
| Kibit/s
| 2<sup>10</sup>
|-
| mebibit per second
|
| Mibit/s
| 2<sup>20</sup>
|-
| gibibit per second
|
| Gibit/s
| 2<sup>30</sup>
|-
| tebibit per second
|
| Tibit/s
| 2<sup>40</sup>
|}
ביט לשנייה או סיבית לשנייה (ובקיצור סל"ש; באנגלית: bps או bit/s) היא יחידת מידה למדידת קצב נתונים, בעיקר מהירות העברה של נתונים בקו תקשורת.

הנתונים נמדדים ביחידה הקטנה ביותר שלהם - ביט. לצרכים מעשיים משמשות יחידות גדולות יותר: קילוביט לשנייה (Kbps, קס"ש), מגה-ביט לשנייה (Mbps, מס"ש) וג'יגה-ביט לשנייה (Gbps, גס"ש). 

בהעברת נתונים מקבילית ובהעברת קבצים מקובלת גם יחידת המידה בית-לשנייה (Bps או Byte/s), השקולה ל-8bps.

קטגוריה:יחידות מידה
קטגוריה:יחידות מידה: מחשוב
קטגוריה:תקשורת מחשבים
Amigos Para Siempre

"Amigos Para Siempre" (בעברית: "חברים לכל החיים") הוא שיר שהוקלט על ידי זמר הטנור הספרדי חוסה קאררס, ביחד עם הזמרת-יוצרת האנגלייה שרה ברייטמן.<ref name=":1"></ref> השיר יצא לאור ב-29 ביוני 1992, בהוצאת חברות התקליטים פולידור רקורדס ורילי יוזפול רקורדס, כסינגל שלא מתוך אלבום.<ref></ref>

השיר הגיע למקום הראשון במצעד הסינגלים האוסטרלי.<ref></ref>

== רקע וכתיבה ==
שרה ברייטמן וחוסה קאררס ביצעו את השיר במהלך טקס הסיום של המשחקים האולימפיים בברצלונה ב-1992.<ref name=":0"></ref> הדואט יצא לאור ברחבי העולם כסינגל במקביל למשחקים והגיע למקום ה-11 במצעד הסינגלים הבריטי והגיע למקום הראשון באוסטרליה במשך שישה שבועות. זה היה אחד משני נושאים מוזיקליים באותו האירוע. השני, שנקרא בפשטות "Barcelona", בוצע על ידי פרדי מרקיורי ומונסראט קאבאייה, והגיע למקום השני בממלכה המאוחדת.<ref></ref> שניהם נכללים באלבום האוסף, Barcelona Gold, שיצא במקביל למשחקים.<ref></ref>

גרסת רמיקס של המקור, עם הדהוד קולי נמוך וטון שונה, נכללה באלבום האוסף, Andrew Lloyd Webber: Now and Forever (2001).<ref></ref>

== ביקורת ==
לארי פליק מבילבורד תיאר את השיר כ"בלדת פופ ספרדית" וציין את "הביצועים המפוארים" שנעשו בידי קאררס וברייטמן, ואת "העיבוד התזמורתי הדרמטי" שלו. הוא גם הוסיף כי לגרסה בשפה הספרדית יש מילים שנכתבו על ידי הזמרת והפזמונאית האמריקאית-קובנית גלוריה אסטפן.<ref></ref>

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|29 ביוני 1992
|תקליט 7 אינץ' • תקליט 12 אינץ'
|פולידור • רילי יוזפול
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:שירי שרה ברייטמן
קטגוריה:אולימפיאדת ברצלונה (1992)
קטגוריה:שירים על חברות
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שהולחנו על ידי אנדרו לויד ובר
קטגוריה:שירים שהופקו על ידי נייג'ל רייט
קטגוריה:בלדות משנות ה-1990
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת פולידור רקורדס
קומאני

קומאני (ǂKhomani) היא קבוצה אתנית הקשורה לשונית לבני הסאן (בושמנים). שפתם הייתה חלק מקבוצת שפות קויסאן. צאצאיהם של הקומאני כוללים צבעוניים דוברי אפריקאנס בחוות או בעיירות באזור, שביניהם השפות הקדם-קולוניאליות נכחדו לחלוטין או שמעטים בלבד דוברים אותה.

כמו השבטים הקרובים אליהם התרבות של הקומאני הייתה תרבות של ציידים-לקטים. הגברים צדו בקבוצה באמצעות קשתות, חצים ואלות כמו גם מלכודות, ואילו הנשים ליקטו שורשים ופירות שונים. עיקר הצריכה הקלורית הייתה מורכבת מאגוז המונגונגו ומבשר. הקומאני חיו בקבוצות המונות בסביבות 25 איש כל אחת. הם היו נוודים, והתגוררו בעיקר בבקתות ארעיות הנבנות מענפים. הקומאני לא ידעו להכין כלי חרס, אלא השתמשו בביצי יען ושריונות צבים ככלי אוכל.

בני הקומאני חיו במדבר קלהארי, שטח מדברי נרחב המשתרע על פני הרמה הפנימית של דרום יבשת אפריקה ותופס את רוב שטח של בוטסואנה, את הצד המזרחי של נמיביה ואת חלקה הצפוני של דרום אפריקה. הוא כולל צמחייה דלילה, עצים בודדים, ואפיקי הנהרות היבשים של נהרות נוסוב (Nossob) ואווב (Auob). מים זורמים מתחת לאדמה ומספקים חיים לעשבים ועצים הגדלים באפיקי הנהר. כדי להתמודד עם התנאים הקיצונים של הסביבה פיתחו בני הקומאני אסטרטגיות קיום, צברו ידע אתנו-בוטני וגאוגרפי ספציפי, כמו גם מנהגים תרבותיים ותפיסת עולם שבה מאפיינים גאוגרפיים מגלמים קשרים סמליים בין בני האדם, חיות הבר והאדמה.

הקומאני גורשו מחלקים גדולים מהשטחים בהם ישבו כאשר הוקם הפארק הלאומי קלהארי גמסבוק (Kalahari Gemsbok National Park) ב-1931 (כיום חלק מ המשותף לדרום אפריקה ולבוטסואנה), אבל בסוף המאה ה-20 הוקצה להם שטח בקצה הדרומי של הפארק לתרגל ולהחיות היבטים של תרבותם, כגון ציד מסורתי, איסוף צמחי מרפא ומזון, גישה לדיונות וביצוע פעילויות כלכליות אחרות. במסגרת הסדר החזרת שטחים התיישבו הקומאני בחוות דוגמת סונדרווטר (Sonderwater), רולטייס (Rolletjies) וארין (Erin) ובעיירות דוגמת רייטפונטן (Rietfontein).
==אתר המורשת העולמית==
ב-2004 הציעה דרום אפריקה לכלול שני שטחים, שבהם חיו בעבר שתי קבוצות אתניות: הקומאני וה-ǀXam, ברשימת אתרי המורשת העולמית של אונסק"ו כאזורים המשמרים היסטוריה של פעילות אנושית שכמעט ולא השתנתה מתקופת האבן. השטח הצפוני, "הנוף התרבותי של הקומאני", נוסף לרשימת המורשת העולמית ב-8 ביולי 2017, במהלך המושב ה-41 של ועדת המורשת העולמית של ארגון האומות המאוחדות לחינוך, מדע ותרבות (UNESCO) שהתקיים בקרקוב, בפולין, בין 2 ל-12 ביולי 2017.

===תיאור האתר===
אתר המורשת העולמית משתרע על שטח חולות נרחב בן 9,591 קילומטרים רבועים בצפונה של דרום אפריקה הגובל בבוטסואנה ובנמיביה. השטח מכיל עדויות לפעילות אנושית מתקופת האבן ועד ימינו הקשורה לתרבות הקומאני. הנוף כולל נקודות ציון בהיסטוריה של הקומאני, נדודים, מחייה, זיכרון ומשאבים, אבל כיום לא חי באזור זה אף בן קומאני, והיישוב הקרוב שלהם נמצא 72 קילומטרים דרומית לאתר. אונסק"ו החליט לכלול שטח זה על בסיס שני הקריטריונים הבאים:

==קישורים חיצוניים==

<div style="direction: ltr;">
* [https://whc.unesco.org/en/list/1545 ǂKhomani Cultural Landscape] – UNESCO
</div>

==הערות שוליים==

קטגוריה:דרום אפריקה: דמוגרפיה
נערה גבוהה 2

נערה גבוהה 2 (באנגלית: Tall Girl 2) הוא סרט נעורים וקומדיה רומנטית אמריקאית בבימויה של אמילי טינג לתסריט מאת סם וולפסון. בסרט מככבים אווה מישל, לוק אייזנר, יאן לואיס קסטלנוס, סברינה קרפנטר, גריפין גלוק וסטיב זאן. זהו סרט ההמשך של הסרט "נערה גבוהה" משנת 2019. הסרט עלה לנטפליקס ב-11 בפברואר 2022.

== שחקנים ודמויות ==
* אווה מישל בתפקיד ג'ודי קריימן
* סברינה קרפנטר בתור הארפר קריימן
* גריפין גלוק בתור ג'ק דנקלמן
* לוק אייזנר בתור סטיג מולין
* אנג'ליקה וושינגטון בתור פארידה
* יאן לואיס קסטלנוס בתור טומי טורס
* ריקו פריז בתור שניפר
* יוהנה ליאו בתור סטלה
* קלרה ווילסי בתור קימי סטיצ'ר
* סטיב זאן בתור ריצ'י קריימן
* אנג'לה קינסי בתפקיד הליין קריימן

== הפקה ==
ב-1 בדצמבר 2020, נטפליקס בחרה בסם וולפסון לכתוב את התסריט לסרט ההמשך של הסרט "נערה גבוהה", כשהשחקנית אווה מישל תשוב לשחק את ג'ודי.<ref name="Discussing"></ref>

שלב הצילומים החל ב-12 באפריל 2021 והסתיים ב-21 במאי 2021 בניו אורלינס, לואיזיאנה.<ref name="VarietyInsight"></ref> הסרט אמור לעלות לנטפליקס ב-11 בפברואר 2022.<ref name="Releasedate"></ref> הטריילר של הסרט שוחרר ב-YouTube <ref></ref> ב-19 בינואר 2022. <ref></ref>

==ליהוק==
בתחילת שנת 2021 פורסם כי אווה מישל וצוות השחקנים מהסרט הראשון, סברינה קרפנטר, אנג'ליקה וושינגטון, גריפין גלוק, לוק אייזנר וסטיב זאן, ישובו לגלם את תפקידיהם מהסרט הראשון.

==ראו גם==
* אפליה בגלל גובה
* נערה גבוהה

==קישורים חיצוניים==

* 

== הערות שוליים ==
 
קטגוריה:סרטים על תחרויות יופי
קטגוריה:סרטים אמריקאיים
קטגוריה:סרטים באנגלית
קטגוריה:סרטי 2022
קטגוריה:נטפליקס: סרטים